**สรุปผลการประชุม ก.จ.**

**ครั้งที่ 3/๒๕64**

**เมื่อวันที่ 25 มีนาคม 2564 เวลา 13.00 น.**

………………………..

1. หารือการดำเนินการทางวินัยกรณีคณะกรรมการ ป.ป.ช. ชี้มูลความผิดข้าราชการองค์การบริหารส่วนจังหวัดสงขลา โครงการจ้างสำรวจและออกแบบทางหลวงชนบท จำนวน ๓๐ สายทาง

- มีมติดังนี้

ประเด็นที่หนึ่ง ป.ป.ช. มีอำนาจชี้มูลความผิดวินัย ฐานประมาทเลินเล่อในหน้าที่ราชการหรือไม่ อย่างไร

เห็นว่า กรณี ป.ป.ช. มีมติชี้มูลความผิดวินัยอย่างร้ายแรงฐานประมาทเลินเล่อ ฯ โดยไม่ได้ชี้มูลความผิดวินัยฐานทุจริต ฯ ซึ่งเป็นความผิดวินัยฐานหลักเสียก่อน การชี้มูลดังกล่าวจึงไม่ผูกพันผู้บังคับบัญชา ในการพิจารณาโทษทางวินัย แต่เป็นกรณีกล่าวหาว่า นาย ณ. และ นาง จ. กระทำผิดวินัยอย่างร้ายแรง โดยมีพยานหลักฐานในเบื้องต้นอยู่แล้ว ซึ่งนายก อบจ. มีหน้าที่ต้องดำเนินการทางวินัยตามกฎหมาย ระเบียบ ข้อบังคับ หรือประกาศที่บังคับใช้ต่อไป ทั้งนี้ เทียบเคียงความเห็นคณะกรรมการกฤษฎีกา เรื่องเสร็จที่ ๑๓๒๐/๒๕๖๓ เรื่องเสร็จที่ ๓๔/๒๕๖๓ และเรื่องเสร็จที่ ๗๘๔/๒๕๖๒

ประเด็นที่สอง การดำเนินการทางวินัยกรณีของนาย ณ. (ลาออกจากราชการตั้งแต่วันที่ ๔ ตุลาคม ๒๕๕๖) จะต้องอยู่ภายใต้กฎหมายใด

เห็นว่า เมื่อได้วินิจฉัยในประเด็นที่หนึ่งแล้วว่า นายก อบจ. มีหน้าที่ต้องดำเนินการทางวินัยแก่ นาย ณ. แต่เมื่อ นาย ณ. ได้ออกจากราชการตั้งแต่วันที่ ๔ ตุลาคม ๒๕๕๖ ซึ่งปัจจุบันระยะเวลาได้เกิน ๑๘๐ วัน นับแต่วันที่นาย ณ. ออกจากราชการแล้ว ดังนั้น นายก อบจ. จึงไม่อาจสั่งแต่งตั้งคณะกรรมการขึ้นทำการสอบสวน นาย ณ. ผู้ถูกกล่าวหาที่ออกจากราชการ และได้รับประโยชน์ตามข้อ ๒๔ ของประกาศ ก.จ. เรื่อง มาตรฐานทั่วไปเกี่ยวกับวินัยและการรักษาวินัย และการดำเนินการทางวินัย (ฉบับที่ ๔) ลงวันที่ ๒ พฤษภาคม ๒๕๕๗ ไปแล้วได้ ทั้งนี้ เทียบเคียงหนังสือสำนักงาน ก.พ. ลับ ที่ นร ๑๐๑๑/ล ๒๐๒๕ ลงวันที่ ๒๐ ตุลาคม ๒๕๖๓

ประเด็นที่สาม การที่ ป.ป.ช. ชี้มูลความผิดทางอาญาและวินัยกับข้าราชการ อบจ. มีผลให้ต้องถือสำนวนการสอบสวนของ ป.ป.ช. เป็นหลักในการสอบสวนวินัยหรือไม่

เห็นว่า เมื่อ ป.ป.ช. ไม่ได้ชี้มูลความผิดวินัย นาง จ. ข้าราชการ อบจ. ฐานทุจริตต่อหน้าที่ราชการ นายก อบจ. จึงต้องแต่งตั้งคณะกรรมการขึ้นทำการสอบสวน ในเรื่องที่ ป.ป.ช. มีมติ ตามมาตรฐานทั่วไปเกี่ยวกับวินัยฯ พ.ศ. ๒๕๕๘ ส่วนการปรับบทความผิดและการสั่งลงโทษ ให้ดำเนินการตามมาตรฐานทั่วไปเกี่ยวกับวินัยฯ พ.ศ. ๒๕๔๔ ที่ใช้บังคับอยู่ในขณะกระทำผิด โดยการพิจารณาความผิดและการกำหนดโทษ ทางวินัยต้องพิจารณาจากข้อเท็จจริงและพยานหลักฐานในสำนวนการสอบสวนทางวินัยของคณะกรรมการสอบสวนที่ นายก อบจ. แต่งตั้งขึ้น รวมทั้งการลงโทษทางวินัยต้องสั่งลงโทษให้เหมาะสมกับความผิด ตามข้อเท็จจริงในสำนวนการสอบสวน ทั้งนี้ ตามข้อ ๘๙ ของมาตรฐานทั่วไปเกี่ยวกับวินัยฯ พ.ศ. ๒๕๕๘ และเทียบเคียงความเห็นคณะกรรมการกฤษฎีกาเรื่องเสร็จที่ ๑๓๒๐/๒๕๖๓

-2-

2. การนำชั่วโมงการพัฒนาวิชาการและวิชาชีพมาทดแทนชั่วโมงการมีส่วนร่วมในชุมชนการเรียนรู้ ทางวิชาชีพ (Professional Learning Community : PLC) ของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู

- มีมติเห็นชอบให้ข้าราชการหรือพนักงานครูและบุคลากรทางการศึกษาองค์กรปกครอง ส่วนท้องถิ่นตำแหน่งครู นำชั่วโมงการพัฒนาวิชาการและวิชาชีพ ที่มีวัตถุประสงค์เพื่อนำความรู้และประสบการณ์ ที่ได้มาใช้ในการแก้ปัญหาหรือพัฒนาการจัดการเรียนการสอน ซึ่งผ่านการรับรองจากผู้อำนวยการสถานศึกษา สำหรับโรงเรียน หรือผ่านการรับรองจากผู้อำนวยการสำนัก/กองการศึกษาฯ หรือหัวหน้าส่วนราชการ ด้านการศึกษา สำหรับศูนย์พัฒนาเด็กเล็ก เช่น ชั่วโมงการประชุมทางวิชาการ การแลกเปลี่ยนเรียนรู้ทางวิชาการ ศึกษาดูงานที่เกี่ยวกับการพัฒนาการจัดการเรียนการสอน การพัฒนาประสบการณ์วิชาชีพในสถานประกอบการ และการเข้าร่วมชมรมวิชาชีพ เป็นต้น ตั้งแต่วันที่ 10 พฤษภาคม 2561 ถึงวันที่ 9 พฤษภาคม 2563 มาทดแทนชั่วโมงการมีส่วนร่วมในชุมชนการเรียนรู้ทางวิชาชีพ (PLC) ในการขอมีหรือเลื่อนวิทยฐานะ ตามมาตรฐานทั่วไปเกี่ยวกับการประเมินผลงานข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561 ได้

...............................................**..........................**

**สรุปผลการประชุม ก.ท.**

**ครั้งที่ 3/๒๕64**

**เมื่อวันที่ 25 มีนาคม 2564 เวลา 13.30 น.**

………………………..

1. การนำชั่วโมงการพัฒนาวิชาการและวิชาชีพมาทดแทนชั่วโมงการมีส่วนร่วมในชุมชนการเรียนรู้ ทางวิชาชีพ (Professional Learning Community : PLC) ของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู

- มีมติเห็นชอบให้ข้าราชการหรือพนักงานครูและบุคลากรทางการศึกษาองค์กรปกครอง ส่วนท้องถิ่นตำแหน่งครู นำชั่วโมงการพัฒนาวิชาการและวิชาชีพ ที่มีวัตถุประสงค์เพื่อนำความรู้และประสบการณ์ ที่ได้มาใช้ในการแก้ปัญหาหรือพัฒนาการจัดการเรียนการสอน ซึ่งผ่านการรับรองจากผู้อำนวยการสถานศึกษา สำหรับโรงเรียน หรือผ่านการรับรองจากผู้อำนวยการสำนัก/กองการศึกษาฯ หรือหัวหน้าส่วนราชการ ด้านการศึกษา สำหรับศูนย์พัฒนาเด็กเล็ก เช่น ชั่วโมงการประชุมทางวิชาการ การแลกเปลี่ยนเรียนรู้ทางวิชาการ ศึกษาดูงานที่เกี่ยวกับการพัฒนาการจัดการเรียนการสอน การพัฒนาประสบการณ์วิชาชีพในสถานประกอบการ และการเข้าร่วมชมรมวิชาชีพ เป็นต้น ตั้งแต่วันที่ 10 พฤษภาคม 2561 ถึงวันที่ 9 พฤษภาคม 2563 มาทดแทนชั่วโมงการมีส่วนร่วมในชุมชนการเรียนรู้ทางวิชาชีพ (PLC) ในการขอมีหรือเลื่อนวิทยฐานะ ตามมาตรฐานทั่วไปเกี่ยวกับการประเมินผลงานข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561 ได้

2. ขอให้ทบทวนปรับปรุงมาตรฐานทั่วไปเกี่ยวกับโครงสร้างส่วนราชการและระดับตำแหน่งผู้บริหารของเทศบาลและมาตรฐานกำหนดตำแหน่งประเภทบริหารท้องถิ่น

- กรณีเทศบาลใดมีความประสงค์กำหนดตำแหน่งรองปลัดเทศบาลเป็นผู้ช่วยสั่งการและปฏิบัติราชการรองจากปลัดเทศบาล โดยรองปลัดเทศบาลจะมีอำนาจหน้าที่ตามที่ปลัดเทศบาลมอบหมาย การกำหนดตำแหน่งหรือการกำหนดโครงสร้างส่วนราชการ เป็นระดับกลาง หรือสำนักระดับสูง ต้องเป็นไป ตามความจำเป็นของแต่ละเทศบาลและประเภทของเทศบาล ซึ่งกำหนดตามหลักการวิเคราะห์ค่างาน เป็นสำคัญเพื่อประกอบการพิจารณากำหนดจำนวนกรอบตำแหน่งและระดับตำแหน่งของรองปลัดเทศบาลหรือการกำหนดโครงสร้างส่วนราชการให้มีความสอดคล้องกับอำนาจหน้าที่ความรับผิดชอบ ภารกิจ ปริมาณงาน คุณภาพของงาน ซึ่งการที่จะกำหนดให้มีรองปลัดเทศบาล ระดับกลาง หรือระดับสูง รวมถึงการกำหนดตำแหน่งประเภทอำนวยการท้องถิ่น ระดับสูง ที่ต้องเป็นไปตามความประสงค์ของเทศบาล โดยจะต้องพิจารณาถึงภารกิจ อำนาจหน้าที่ ความรับผิดชอบ งบประมาณของเทศบาลเป็นสำคัญด้วย มิใช่การกำหนดเพื่อเหตุผลด้านตัวบุคคล ทั้งนี้ เพื่อมิให้เกิดปัญหาคนล้นงานและเป็นการประหยัดงบประมาณรายจ่ายด้านการบริหารงานบุคคลด้วย จึงเห็นว่า การกำหนดระดับตำแหน่งสายงานผู้บริหารตามประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งของเทศบาล พ.ศ. 2558 ลงวันที่ 28 ธันวาคม 2558 แก้ไขเพิ่มเติม (ฉบับที่ 2) พ.ศ. 2563 ลงวันที่ 14 กุมภาพันธ์ 2563 เหมาะสมแล้ว ทั้งนี้ อ.ก.ท.โครงสร้างขอรับข้อเสนอดังกล่าวไปเป็นข้อมูลประกอบการปรับปรุงประกาศในครั้งต่อไป

3. ขอความคุ้มครองหรือเยียวยาผู้ได้รับผลกระทบตามบทเฉพาะกาลในมาตรฐานทั่วไปเกี่ยวกับโครงสร้างและระดับตำแหน่งในระบบใหม่

- ประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งของเทศบาล พ.ศ. 2558 ลงวันที่ 28 ธันวาคม 2558 แก้ไขเพิ่มเติม (ฉบับที่ 2) พ.ศ. 2563 ลงวันที่ 14 กุมภาพันธ์ 2563 ข้อ 6 กำหนดให้เทศบาลประเภทสามัญ มีตำแหน่งปลัดเทศบาลเป็นประเภท

-2-

บริหารท้องถิ่น ระดับกลาง ข้อ 21.1 กำหนดว่าปลัดเทศบาล ระดับ 6 หรือระดับ 7 ให้ปรับเป็นประเภทบริหารท้องถิ่น ระดับต้น โดยจะปรับตำแหน่งปลัดเทศบาลเป็นประเภทบริหารท้องถิ่น ระดับกลางได้ ก็ต่อเมื่อภาระค่าใช้จ่ายตามมาตรา 35 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 ในปีงบประมาณที่ผ่านมาและในปีงบประมาณที่ขอมีค่าเฉลี่ยไม่เกินร้อยละ 35 โดยในปีงบประมาณที่ขอนั้น ให้คำนวณตามกรอบแผนอัตรากำลัง 3 ปี รวมกับภาระค่าใช้จ่ายที่เพิ่มขึ้นจากการปรับปรุงตำแหน่งและ ภาระค่าใช้จ่ายที่รองรับผู้ดำรงตำแหน่งเดิม และในการสรรหาผู้ดำรงตำแหน่งปลัดเทศบาล ซึ่งเป็นตำแหน่ง ในระดับที่สูงขึ้นในครั้งแรกนั้น ให้ดำเนินการด้วยวิธีการคัดเลือกเพื่อเลื่อนและแต่งตั้งสูงขึ้น และข้อ 22 กำหนดว่า กรณีผู้ดำรงตำแหน่งเดิมไม่มีคุณสมบัติคัดเลือก หรือไม่ได้รับการคัดเลือกให้ดำรงตำแหน่งที่ปรับปรุงขึ้นใหม่นั้น ให้เทศบาลโดยความเห็นชอบของ ก.ท.จ. ย้ายผู้นั้นไปดำรงตำแหน่งที่ผู้นั้นมีคุณสมบัติตรงตามคุณสมบัติเฉพาะสำหรับตำแหน่ง หากไม่มีตำแหน่งว่าง ก็ให้กำหนดตำแหน่งรองรับเฉพาะรายในสายงานเดิมเป็นการชั่วคราว เมื่อตำแหน่งนั้นว่างให้ยุบ ทั้งนี้ ให้มอบหมายงานให้ผู้นั้นปฏิบัติตามความเหมาะสมต่อไป ประกอบกับแนวทางปฏิบัติตามประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งของเทศบาล (ฉบับที่ 2) พ.ศ. 2563 ลงวันที่ 14 กุมภาพันธ์ 2563 ข้อ 6.1 กำหนดว่า การสรรหาผู้ดำรงตำแหน่งสายงานผู้บริหารกรณีเทศบาลดำเนินการปรับปรุงตำแหน่ง สายงานผู้บริหารตำแหน่งปลัดเทศบาลให้มีระดับสูงขึ้นในครั้งแรก เมื่อประกาศปรับปรุงแผนอัตรากำลัง 3 ปีแล้ว ให้เทศบาลดำเนินการสรรหาด้วยวิธีการคัดเลือกเพื่อเลื่อนและแต่งตั้งให้ดำรงตำแหน่งในระดับที่สูงขึ้น เมื่อได้รายงานให้คณะกรรมการพนักงานเทศบาล (ก.ท.จ.) แล้ว กรณีหน่วยดำเนินการคัดเลือกยังเป็นอำนาจของ ก.ท. ให้รายงานผ่าน ก.ท.จ. เพื่อรายงาน ให้ ก.ท. ดำเนินการสรรหาต่อไป โดยในระหว่างการสรรหาผู้ดำรงตำแหน่งดังกล่าว ให้ผู้ดำรงตำแหน่งคนเดิมรักษาการในตำแหน่งนั้นไปพลางก่อนมีระยะเวลาไม่เกิน 150 วัน ทั้งนี้ ในระหว่างรักษาการ ในตำแหน่งดังกล่าวให้เบิกจ่ายเงินประจำตำแหน่งในอัตราของตำแหน่งและระดับเดิม หากพ้นกำหนดระยะเวลา 150 วัน ให้เทศบาลถือปฏิบัติตามข้อ 17 วรรคสาม ของประกาศ ก.ท. เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งของเทศบาล พ.ศ. 2558 ลงวันที่ 28 ธันวาคม 2558 และที่แก้ไขเพิ่มเติม และให้ได้รับเงินประจำตำแหน่งในอัตราของตำแหน่งและระดับที่ได้รับการแต่งตั้ง จึงถือว่าคณะกรรมการกลางพนักงานเทศบาลได้พิจารณากำหนดประกาศมาตรฐานทั่วไปเกี่ยวกับการปรับปรุงโครงสร้างส่วนราชการ การกำหนดระดับตำแหน่งสายงานผู้บริหารของเทศบาลให้สอดคล้องกับประเภท ของเทศบาล และการกำหนดหลักเกณฑ์และเงื่อนไขการคุ้มครองพนักงานเทศบาลผู้ได้รับผลกระทบ จากการปรับปรุงโครงสร้างส่วนราชการ หลังคำสั่งหัวหน้าคณะรักษาความสงบแห่งชาติ ที่ 8/2560 เรื่อง การขับเคลื่อนการปฏิรูปการบริหารงานส่วนบุคคลท้องถิ่น ลงวันที่ 21 กุมภาพันธ์ 2560 มีผลใช้บังคับ ไว้ชัดเจนแล้ว

4. หารือการสรรหาผู้มาดำรงตำแหน่งพนักงานเทศบาลสายงานผู้บริหาร

- เทศบาลตําบล ป. ไม่มีนายกเทศมนตรีและได้รายงาน ก.ท.จ.น. ขอความเห็นชอบให้ปลัดเทศบาลใช้อํานาจหน้าที่ในการบริหารงานบุคคล เพื่อรับโอนนายอําราญ ปาติ พนักงานเทศบาลตําแหน่งปลัดเทศบาล (นักบริหารงานท้องถิ่น ระดับกลาง) เทศบาลตําบลบ. จังหวัดน. มาดำรงตำแหน่งปลัดเทศบาลตำบล ป. โดยได้ประทับตรารับหนังสือลงวันที่ ๒๘ สิงหาคม ๒๕๖๓ ถือเป็นการขอใช้อำนาจในการบริหารงานบุคคลที่เป็นอำนาจนายกเทศมนตรี ที่ ก.ท.จ.น. พิจารณาตามอำนาจหน้าที่ ตามประกาศคณะรักษาความสงบแห่งชาติ ฉบับที่ 85/2557 ลงวันที่ 10 กรกฎาคม 2557 เรื่อง การได้มาซึ่งสมาชิกสภาท้องถิ่นหรือผู้บริหารท้องถิ่นเป็นการชั่วคราว

-3-

5. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการ เลื่อนระดับสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น จำนวน 1 ราย คือ จ่าเอก ปัญญา ครองชื่น

6. การแก้ไของค์ประกอบคณะกรรมการประเมินผลงานด้านที่ 3 (ด้านผลงานที่เกิดจากการปฏิบัติหน้าที่) ระดับเชี่ยวชาญพิเศษ ตามประกาศ ก.ท. เรื่องหลักเกณฑ์และเงื่อนไขการประเมินผลงานพนักงานครูและบุคลากรทางการศึกษาเทศบาลเพื่อให้มีหรือเลื่อนวิทยฐานะ

- การแต่งตั้งคณะกรรมการประเมินผลงานที่เกิดจากการปฏิบัติหน้าที่ (ผลการปฏิบัติงานและผลงานทางวิชาการ) สำหรับวิทยฐานะระดับเชี่ยวชาญพิเศษแล้วเห็นว่า ผู้ทรงคุณวุฒิทางด้านการศึกษา จากมหาวิทยาลัยของรัฐระดับศาสตราจารย์ทางด้านการศึกษาหรือสังคมศาสตร์ มีจำนวนน้อย และส่วนใหญ่เป็นข้าราชการบำนาญ รวมทั้งส่วนหนึ่งดำรงตำแหน่งในสังกัดมหาวิทยาลัยเอกชน ดังนั้น เพื่อให้มีความคล่องตัว ในการแต่งตั้งคณะกรรมการประเมินผลงานพนักงานครูและบุคลากรทางการศึกษาเทศบาลเพื่อเลื่อนวิทยฐานะระดับเชี่ยวชาญพิเศษ จึงมีมติเห็นชอบให้แก้ไขประกาศคณะกรรมการกลางพนักงานเทศบาล เรื่อง หลักเกณฑ์และเงื่อนไขการประเมินผลงานพนักงานครูและบุคลากรทางการศึกษาเทศบาล เพื่อให้มีหรือเลื่อนวิทยฐานะ ประกาศ ณ วันที่ 5 มกราคม 2550 ใน 2) ของ 13.5.3 , 14.5.3 และ 15.5.3 ดังนี้ ผู้ทรงคุณวุฒิ ทางด้านการศึกษาซึ่งดำรงตำแหน่งหรือเคยดำรงตำแหน่งในมหาวิทยาลัยของรัฐ ที่มีความรู้ ความสามารถและความเชี่ยวชาญในสาขาวิชาที่ตรวจประเมินตามที่ ก.ท. กำหนด เป็นกรรมการ โดยการประเมินผลงานของผู้ยื่นคำขอรับการประเมิน 1 ราย ให้มีกรรมการประเมิน 3 คน

...............................................**..........................**

**สรุปผลการประชุม ก.อบต.**

**ครั้งที่ 3/๒๕64**

**เมื่อวันที่ 25 มีนาคม 2564 เวลา 13.30 น.**

………………………..

1. การนำชั่วโมงการพัฒนาวิชาการและวิชาชีพมาทดแทนชั่วโมงการมีส่วนร่วมในชุมชนการเรียนรู้ ทางวิชาชีพ (Professional Learning Community : PLC) ของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู

- มีมติเห็นชอบให้ข้าราชการหรือพนักงานครูและบุคลากรทางการศึกษาองค์กรปกครอง ส่วนท้องถิ่นตำแหน่งครู นำชั่วโมงการพัฒนาวิชาการและวิชาชีพ ที่มีวัตถุประสงค์เพื่อนำความรู้และประสบการณ์ ที่ได้มาใช้ในการแก้ปัญหาหรือพัฒนาการจัดการเรียนการสอน ซึ่งผ่านการรับรองจากผู้อำนวยการสถานศึกษา สำหรับโรงเรียน หรือผ่านการรับรองจากผู้อำนวยการสำนัก/กองการศึกษาฯ หรือหัวหน้าส่วนราชการ ด้านการศึกษา สำหรับศูนย์พัฒนาเด็กเล็ก เช่น ชั่วโมงการประชุมทางวิชาการ การแลกเปลี่ยนเรียนรู้ทางวิชาการ ศึกษาดูงานที่เกี่ยวกับการพัฒนาการจัดการเรียนการสอน การพัฒนาประสบการณ์วิชาชีพในสถานประกอบการ และการเข้าร่วมชมรมวิชาชีพ เป็นต้น ตั้งแต่วันที่ 10 พฤษภาคม 2561 ถึงวันที่ 9 พฤษภาคม 2563 มาทดแทนชั่วโมงการมีส่วนร่วมในชุมชนการเรียนรู้ทางวิชาชีพ (PLC) ในการขอมีหรือเลื่อนวิทยฐานะ ตามมาตรฐานทั่วไปเกี่ยวกับการประเมินผลงานข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561 ได้

2. ขอให้ทบทวนปรับปรุงมาตรฐานทั่วไปเกี่ยวกับโครงสร้างส่วนราชการและระดับตำแหน่งผู้บริหารขององค์การบริหารส่วนตำบลและมาตรฐานกำหนดตำแหน่งประเภทบริหารท้องถิ่น

- กรณีองค์การบริหารส่วนตำบลใดมีความประสงค์กำหนดตำแหน่งรองปลัดองค์การบริหาร ส่วนตำบลเป็นผู้ช่วยสั่งการและปฏิบัติราชการรองจากปลัดองค์การบริหารส่วนตำบล โดยรองปลัดองค์การบริหารส่วนตำบลจะมีอำนาจหน้าที่ตามที่ปลัดองค์การบริหารส่วนตำบลมอบหมาย การกำหนดตำแหน่งหรือการกำหนดโครงสร้างส่วนราชการ เป็นระดับกลาง หรือสำนักระดับสูง ต้องเป็นไปตามความจำเป็นของแต่ละองค์การบริหารส่วนตำบลและประเภทขององค์การบริหารส่วนตำบล ซึ่งกำหนดตามหลักการวิเคราะห์ค่างานเป็นสำคัญเพื่อประกอบการพิจารณากำหนดจำนวนกรอบตำแหน่งและระดับตำแหน่งของรองปลัดองค์การบริหารส่วนตำบล หรือการกำหนดโครงสร้างส่วนราชการให้มีความสอดคล้องกับอำนาจหน้าที่ความรับผิดชอบ ภารกิจ ปริมาณงาน คุณภาพของงาน ซึ่งการที่จะกำหนดให้มีรองปลัดองค์การบริหารส่วนตำบล ระดับกลาง หรือระดับสูง รวมถึงการกำหนดตำแหน่งประเภทอำนวยการท้องถิ่น ระดับสูง ที่ต้องเป็นไปตามความประสงค์ขององค์การบริหารส่วนตำบล โดยจะต้องพิจารณาถึงภารกิจ อำนาจหน้าที่ ความรับผิดชอบ งบประมาณขององค์การบริหารส่วนตำบลเป็นสำคัญด้วย ทั้งนี้ เพื่อมิให้เกิดปัญหาคนล้นงานและเป็นการประหยัดงบประมาณรายจ่ายด้านการบริหารงานบุคคลด้วย ประกอบกับมติ ก.อบต. ในการประชุมครั้งที่ 4/2563 เมื่อวันที่ 25 มิถุนายน 2563 ข้างต้น จึงเห็นว่าการกำหนดระดับตำแหน่งสายงานผู้บริหารตามประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนตำบล พ.ศ. 2558 ลงวันที่ 28 ธันวาคม 2558 แก้ไขเพิ่มเติม (ฉบับที่ 2) พ.ศ. 2562 ลงวันที่ 17 ธันวาคม 2562 เหมาะสมแล้ว

-2-

3. ร้องทุกข์และขอเยียวยาผลกระทบจากโครงสร้างองค์การบริหารส่วนตำบล ประเภทสามัญ

- มีมติดังนี้

1. กรณีขอแก้ไขประกาศคณะกรรมการกลางพนักงานส่วนตำบล เรื่อง ประกาศมาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนตำบล (ฉบับที่ 2) พ.ศ. 2562 ลงวันที่ 17 ธันวาคม 2562 กรณีองค์การบริหารส่วนตำบลประเภทสามัญ ให้ตำแหน่งปลัดองค์การบริหารส่วนตำบล เป็นประเภทบริหารท้องถิ่น **ระดับต้น/กลาง**

ดังนั้น กรณีการขอแก้ไขประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนตำบล (ฉบับที่ 2) พ.ศ. 2562 ข้อ 6.1 จากเดิม “ตำแหน่งปลัดองค์การบริหารส่วนตำบล ให้เป็นประเภทบริหารท้องถิ่น ระดับกลาง” เป็น “ตำแหน่งปลัดองค์การบริหารส่วนตำบล ให้เป็นประเภทบริหารท้องถิ่น ระดับต้น/กลาง” จึงไม่เหมาะสมตามเหตุผลดังกล่าวข้างต้น

2. กรณีขอให้ปลัดองค์การบริหารส่วนตำบล (นักบริหารงานท้องถิ่น ระดับต้น) ไปรักษา ราชการแทน ปลัดองค์การบริหารส่วนตำบล (นักบริหารงานท้องถิ่น ระดับกลาง)

ดังนั้น การร้องขอให้ผู้ขึ้นบัญชีตำแหน่งรองปลัดองค์การบริหารส่วนตำบล (นักบริหารงานท้องถิ่น ระดับกลาง) สามารถไปแต่งตั้งให้ดำรงตำแหน่งปลัดองค์การบริหารส่วนตำบล (นักบริหารงานท้องถิ่น ระดับกลาง) ได้นั้น ไม่อาจกระทำได้เนื่องจากขัดแย้งกับประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร พ.ศ. 2560 ลงวันที่ 27 กรกฎาคม 2560 แก้ไขเพิ่มเติมถึง (ฉบับที่ 3) พ.ศ. 2561 ลงวันที่ 19 พฤศจิกายน 2561 ประกาศคณะอนุกรรมการสรรหาพนักงานส่วนตำบลให้ดำรงตำแหน่งสายงานผู้บริหาร เรื่อง รับสมัครสรรหาพนักงานส่วนตำบลให้ดำรงตำแหน่งสายงานผู้บริหาร ลงวันที่ 15 พฤศจิกายน 2562 ประกาศคณะอนุกรรมการสรรหาพนักงานส่วนตำบลให้ดำรงตำแหน่งสายงานผู้บริหาร เรื่อง การขึ้นบัญชีและยกเลิกบัญชีพนักงานส่วนตำบลผู้ผ่านการสรรหาเพื่อแต่งตั้งให้ดำรงตำแหน่งสายงานผู้บริหาร ลงวันที่ 31 มีนาคม 2563 และไม่เป็นไปตามมาตรฐานกำหนดตำแหน่งปลัดองค์การบริหารส่วนตำบล (นักบริหารงานท้องถิ่น ระดับกลาง)

3. กรณีขอขยายเวลาการใช้บัญชีผู้สอบผ่านการสรรหาตำแหน่งปลัดองค์การบริหารส่วนตำบล (นักบริหารงานท้องถิ่น ระดับต้น) ออกไปอีก 1 ปี

สำหรับกรณีการขอขยายอายุบัญชีผู้ผ่านการสรรหาออกไปตามความเหมาะสม เนื่องจากผลกระทบจากโรคติดเชื้อไวรัสโคโรนา 2019 หรือโควิด 19 นั้น เมื่อพิจารณาประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร พ.ศ. 2560 ลงวันที่ 27 กรกฎาคม 2560 แก้ไขเพิ่มเติมถึง (ฉบับที่ 3) พ.ศ. 2561 ลงวันที่ 19 พฤศจิกายน 2561 ข้อ 20 และประกาศคณะอนุกรรมการสรรหาพนักงานส่วนตำบลให้ดำรงตำแหน่งสายงานผู้บริหาร เรื่อง การขึ้นบัญชีและยกเลิกบัญชีพนักงานส่วนตำบลผู้ผ่านการสรรหาเพื่อแต่งตั้ง ให้ดำรงตำแหน่งสายงานผู้บริหาร ลงวันที่ 31 มีนาคม 2563 กำหนดว่า บัญชีผู้ผ่านการสรรหามีอายุไม่เกินหนึ่งปีนับแต่วันประกาศขึ้นบัญชี เว้นแต่กรณีที่ได้มีการเรียกรายงานตัวภายในอายุบัญชีเรียบร้อยแล้ว และอยู่ระหว่างการเสนอขอความเห็นชอบ ก.อบต.จังหวัด เพื่อพิจารณาแต่งตั้ง ให้ขยายอายุบัญชีผู้ผ่านการสรรหาสำหรับรายนั้นออกไปอีกไม่เกินหกสิบวันหากพ้นกำหนดดังกล่าวเป็นอันยกเลิก ประกอบประกาศคณะอนุกรรมการสรรหา

-3-

พนักงานส่วนตำบลให้ดำรงตำแหน่งสายงานผู้บริหาร เรื่อง การรายงานตัวของพนักงานส่วนตำบลผู้ผ่านการสรรหาเพื่อแต่งตั้งให้ดำรงตำแหน่งสายงานผู้บริหาร ลงวันที่ 20 เมษายน 2563 ได้กำหนดขั้นตอนวิธีการให้ผู้ผ่าน การสรรหาในตำแหน่งสายงานผู้บริหารทุกตำแหน่งได้รายงานตัวและเลือกองค์กรปกครองส่วนท้องถิ่นที่ประสงค์ จะได้รับการแต่งตั้งในระบบสื่ออิเล็กทรอนิกส์ จึงพิจารณาได้ว่า ก.อบต. ไม่มีเหตุผลความจำเป็นในการขยายอายุบัญชีผู้ผ่านการสรรหาดังกล่าวแต่อย่างใด และต้องปฏิบัติให้เป็นไปตามประกาศดังกล่าวด้วย

4. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น จำนวน 1 ราย คือ จ่าเอก เกียรติศักดิ์ สิงห์น้ำ

5. หารือการเทียบตำแหน่งรองปลัดองค์การบริหารส่วนตำบล (นักบริหารงานท้องถิ่น ระดับต้น) เพื่อแต่งตั้งให้ดำรงตำแหน่งในสายงานการสอน ตำแหน่งครู

- มีมติเห็นชอบให้องค์การบริหารส่วนตำบลคลองทรายและเทศบาลนครสงขลา พิจารณาให้โอน/รับโอน นางสาวอรอนงค์ เรืองพุทธ ตำแหน่งรองปลัดองค์การบริหารส่วนตำบล (นักบริหารงานท้องถิ่น ระดับต้น) (เดิมดำรงตำแหน่งรองปลัดองค์การบริหารส่วนตำบล ระดับ 7) ให้ดำรงตำแหน่งครู รับเงินเดือนอันดับ คศ.2 ได้ในอัตราเงินเดือนเดิม พร้อมกับเทศบาลนครสงขลาจะต้องสั่งให้มีการพัฒนาระหว่างประจำการภายในระยะเวลา 6 เดือน นับจากวันที่รับโอน ย้าย ตำแหน่งด้วย ทั้งนี้ นางสาวอรอนงค์ เรืองพุทธ จะได้รับวิทยฐานะครูชำนาญการ ก็ต่อเมื่อมีคุณสมบัติครบถ้วนและผ่านการประเมินผลงานตามประกาศ ก.ท. เรื่อง มาตรฐานทั่วไปเกี่ยวกับการประเมินผลงานพนักงานครูและบุคลากรทางการศึกษาเทศบาล ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561 ประกาศ ณ วันที่ 9 พฤษภาคม พ.ศ. 2561

...............................................**..........................**